चार लोगो ने हमने मिलकर बुग्याल के नीचे जंगल में गये और वहां से एक बडा लक्कड उठा लाये । ये लक्कड सूखा था और इसे लाने में हमारी सांस फूल गयी बढिया तरह । और लोग भी छोटी छोटी लकडियां ले आये थे । यहां बिना जानकारी के ही पूरी बारात बन गयी थी । लकडियां ज्यादातर गीली ही थी और उनके जलने की उम्मीद ब​डी मुश्किल थी पर थोडी ही देर में हवा चलने लगी काफी तेज । तेज हवा ने आग को बढिया से सिलगा दिया और फिर तो वहीं पर जमावडा लग गया । दो बंदे जो कि टैंट थोडी दूर और अलग को लगाये थे वे भी आग सेंकने आये तो मैने उन्हे फिर से कहा कि यहीं पर आ जाओ पर वो नही माने । उधर गाजियाबाद वाले लडको को भूख लगी थी । उन्ही में से एक बंदे के बैग में ढूंढने से मैगी के 4 पैकेट मिल गये जिन्हे लेकर वो उपर कैम्प लगाये बंदो के पास गये । कैम्प वालो ने उन्हे बनाने का आश्वासन दे दिया तब जाकर शांति हुई । बाकी उनके पास सेव हैं जिन्हे खाकर वो अभी तो सो जायेेगें । इधर हमारे कैम्प में भी संदीप भाई और उनकी टीम लगी हुई थी खाने की तैयारी में जिसमें पहले स्टोव ने खूब छकाया क्योंकि उसमें से तेल लीक हो रहा था । बाद में सही हुआ तो उसमें दाल चावल बनाये गये और गर्मागरम परोसे और हमने खाये ।